《正月初八日与少史访烟霞洞复历理安寺五云山云栖诸胜 其三》
清代·刘佳

逾岭身更轻，疾下忽如坠。俯指莲师龛，窈然落深翠。

以竹为之天，日色不到地。僧房如蜂房，遍向深岩缀。

修笕鸣斋厨，净香发经笥。未离簪组身，焉谢烹炮味。

普救遍众生，儒佛原同意。

作者简介：浙江江山人，原名侹，字德甫，号眉士。嘉庆十三年举人，官溧水知县。幼即能文。有《钓鱼蓬山馆集》。